CELEX: 32016D0265
Language: lt
Date: 2016-02-25 00:00:00
Title: 2016 m. vasario 25 d. Komisijos įgyvendinimo sprendimas (ES) 2016/265 dėl MELCO variklio-generatoriaus patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009 (Tekstas svarbus EEE)

26.2.2016   
            
            
               LT
            
            
               Europos Sąjungos oficialusis leidinys
            
            
               L 50/30
            
         KOMISIJOS ĮGYVENDINIMO SPRENDIMAS (ES) 2016/265
   2016 m. vasario 25 d.
   dėl MELCO variklio-generatoriaus patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. balandžio 23 d. Europos Parlamento ir Tarybos reglamentą (EB) Nr. 443/2009, nustatantį naujų keleivinių automobilių išmetamų teršalų normas pagal Bendrijos integruotą principą mažinti lengvųjų transporto priemonių išmetamo CO2 kiekį (1), ypač į jo 12 straipsnio 4 dalį,
   kadangi:
   
               (1)
            
            
               2015 m. gegužės 27 d. tiekėjas „Mitsubishi Electric Corporation“ (MELCO), kuriam Sąjungoje atstovauja „Mitsubishi Electric Automotive Europe B.V“, (toliau – pareiškėjas) pateikė paraišką dėl antrosios savo naujoviškos technologijos – MELCO variklio-generatoriaus – patvirtinimo. Pagal Komisijos įgyvendinimo reglamento (ES) Nr. 725/2011 (2) 4 straipsnį įvertinta, ar paraiška išsami. Nustatyta, kad paraiška išsami, ir pagal to reglamento 10 straipsnio 2 dalį Komisijai skirtas paraiškos vertinimo laikotarpis pradėtas skaičiuoti nuo 2015 m. gegužės 28 d.;
            
         
               (2)
            
            
               paraiška įvertinta pagal Reglamento (EB) Nr. 443/2009 12 straipsnį, Įgyvendinimo reglamentą (ES) Nr. 725/2011 ir naujoviškų technologijų patvirtinimo pagal Reglamentą (EB) Nr. 443/2009 paraiškų rengimo technines gaires (3) (toliau – techninės gairės). Iš paraiškoje pateiktos informacijos matyti atitiktis Reglamento (EB) Nr. 443/2009 12 straipsnyje ir Įgyvendinimo reglamento (ES) Nr. 725/2011 2 ir 4 straipsniuose nurodytoms sąlygoms ir kriterijams;
            
         
               (3)
            
            
               generatoriaus funkcija, kurią atlieka MELCO variklis-generatorius, yra panaši į įprasto kintamosios srovės generatoriaus funkciją. Palyginti su baziniu kintamosios srovės generatoriumi, jame sumažinti statoriaus vario nuostoliai, nes naudojamas itin didelio užpildymo koeficiento statorius, pagamintas taikant ypač tankaus vielos vyniojimo metodą ir naują dvilypio aušinimo konstrukciją. Jame taip pat sumažinti statoriaus geležies nuostoliai, nes statoriaus šerdis pagaminta iš plonų aukštos klasės elektromagnetinio plieno plokštelių. Galiausiai, jame sumažinti srovės lyginimo nuostoliai, nes tam naudojamas naujas metalo-oksido-puslaidininkio lauko tranzistorių modulis;
            
         
               (4)
            
            
               pagal Įgyvendinimo reglamento (ES) Nr. 725/2011/ES 2 straipsnio 2 dalies a punktą pareiškėjas įrodė, kad paraiškoje apibūdintos rūšies varikliai-generatoriai buvo naudojami ne daugiau kaip 3 % naujų keleivinių automobilių, užregistruotų atskaitos metais (2009 m.);
            
         
               (5)
            
            
               siekiant nustatyti, kiek sumažės išmetamo CO2 kiekis, kai transporto priemonėje bus naudojama naujoviška technologija, reikia apibrėžti bazinę technologiją, su kurios efektyvumu turėtų būti lyginamas naujoviškos technologijos efektyvumas, kaip numatyta Įgyvendinimo reglamento (ES) Nr. 725/2011 5 ir 8 straipsniuose. Pagal pareiškėjo pasirinktą techninėse gairėse aprašytą supaprastintą metodą bazine technologija tikslinga laikyti 12 V kintamosios srovės generatorių, kurio našumas 67 %, kaip nurodo pareiškėjas;
            
         
               (6)
            
            
               pareiškėjas pateikė išmetamo CO2 kiekio sumažėjimo bandymo ir skaičiavimo metodiką, kurioje naudojamos formulės, atitinkančios techninėse gairėse aprašytas supaprastinto metodo formules, taikomas našiesiems kintamosios srovės generatoriams. Tačiau, siekiant tiksliai nustatyti statistinį reikšmingumą, formulėje reikėtų atsižvelgti ir į tai, kad būtina įvertinti variklio-generatoriaus masę, palyginti su bazinio kintamosios srovės generatoriaus mase (t. y. 7 kg). Siekiant užtikrinti, kad būtų naudojamos tos pačios svorinių daugiklių ir greičio vertės, ekonomijos patvirtinimo tikslu gamintojas turėtų pateikti įrodymus, kad MELCO variklio-generatoriaus sukimosi greičio intervalai atitinka kintamosios srovės generatoriams taikomas vertes. Pagal tokią metodiką bus gaunami bandymų rezultatai, kuriuos galima patikrinti, pakartoti ir palyginti ir, remiantis statistiškai labai reikšmingais duomenimis, praktiškai įrodyti, kaip dėl naujoviškos technologijos taikymo sumažės išmetamo CO2 kiekis, kaip nustatyta Įgyvendinimo reglamento (ES) Nr. 725/2011 6 straipsnyje;
            
         
               (7)
            
            
               atsižvelgiant į šias aplinkybes, pareiškėjas tinkamai įrodė, kad išmetamųjų teršalų kiekio sumažėjimas dėl naujoviškos technologijos naudojimo yra ne mažesnis kaip 1 g CO2/km;
            
         
               (8)
            
            
               išmetamųjų teršalų kiekio sumažėjimą dėl naujoviškos technologijos naudojimo galima iš dalies įrodyti taikant standartinį bandymo ciklą, todėl galutinis išmetamųjų teršalų kiekio sumažėjimas, kuriuo remiantis pagal Įgyvendinimo reglamento (ES) Nr. 725/2011 11 straipsnį patvirtinama transporto priemonė, kurioje įdiegta naujoviška technologija, turėtų būti nustatomas pagal to Įgyvendinimo reglamento 8 straipsnio 2 dalies antrą pastraipą;
            
         
               (9)
            
            
               patikros ataskaitoje, kurią parengė nepriklausoma sertifikuota įstaiga (techninė tarnyba UTAC), patvirtinamos paraiškoje išdėstytos išvados;
            
         
               (10)
            
            
               todėl nagrinėjamos naujoviškos technologijos pripažinimui neturėtų būti prieštaraujama;
            
         
               (11)
            
            
               turėtų būti nustatytas individualus šiuo sprendimu patvirtintos naujoviškos technologijos kodas, kad atitinkamuose tipo patvirtinimo dokumentuose pagal Europos Parlamento ir Tarybos direktyvos 2007/46/EB (4) I, VIII ir IX priedus būtų galima naudoti bendrąjį ekologinės naujovės kodą,
            
         PRIĖMĖ ŠĮ SPRENDIMĄ:
   1 straipsnis
   1.   MELCO variklis-generatorius, aprašytas „Mitsubishi Electric Automotive Europe B.V.“, kuri Sąjungoje atstovauja tiekėjui „Mitsubishi Electric Corporation“ (MELCO), paraiškoje ir skirtas naudoti M1 klasės transporto priemonėse, patvirtinamas kaip naujoviška technologija pagal Reglamento (EB) Nr. 443/2009 12 straipsnį.
   2.   Išmetamo CO2 kiekio sumažėjimas dėl 1 dalyje nurodyto variklio-generatoriaus naudojimo nustatomas pagal priede pateiktą metodiką.
   3.   Šiuo sprendimu patvirtintos naujoviškos technologijos ekologinės naujovės kodas, kuris turi būti nurodomas tipo patvirtinimo dokumentuose, yra „16“.
   2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2016 m. vasario 25 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 140, 2009 6 5, p. 1.
   
      (2)  2011 m. liepos 25 d. Komisijos įgyvendinimo reglamentas (ES) Nr. 725/2011, kuriuo pagal Europos Parlamento ir Tarybos reglamentą (EB) Nr. 443/2009 nustatoma keleivinių automobilių išmetamo CO2 kiekio mažinimo naujoviškų technologijų pripažinimo ir patvirtinimo sistema (OL L 194, 2011 7 26, p. 19).
   
      (3)  https://circabc.europa.eu/d/a/workspace/SpacesStore/42c4a33e-6fd7-44aa-adac-f28620bd436f/Technical%20Guidelines%20February%202013.pdf
   
      (4)  2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus („Pagrindų direktyva“) (OL L 263, 2007 10 9, p. 1).
   
      PRIEDAS
      1.   ĮVADAS
      Kad būtų galima nustatyti išmetamo CO2 kiekio sumažėjimą dėl variklio-generatoriaus naudojimo M1 transporto priemonėje, reikia nustatyti:
      
                  1)
               
               
                  bandymo sąlygas;
               
            
                  2)
               
               
                  bandymo įrangą;
               
            
                  3)
               
               
                  naujoviškos technologijos efektyvumo nustatymo būdą ir bazinę technologiją;
               
            
                  4)
               
               
                  išmetamo CO2 kiekio sumažėjimo apskaičiavimo metodiką;
               
            
                  5)
               
               
                  statistinės paklaidos apskaičiavimo ir rezultatų reikšmingumo nustatymo metodiką.
               
            2.   ŽENKLAI, PARAMETRAI IR VIENETAI
      
         Lotynų abėcėlės ženklai
      
      
                  
                     
               
               
                  –
               
               
                  išmetamo CO2 kiekio sumažėjimas [g CO2/km];
               
            
                  CO2
                  
               
               
                  –
               
               
                  anglies dioksidas;
               
            
                  CF
               
               
                  –
               
               
                  perskaičiavimo koeficientas (l/100 km – g CO2/km) [gCO2/l], kaip nurodyta 3 lentelėje;
               
            
                  h
               
               
                  –
               
               
                  dažnis, kaip nurodyta 1 lentelėje;
               
            
                  I
               
               
                  –
               
               
                  srovės stipris [A], kuriam esant atliekamas matavimas;
               
            
                  m
               
               
                  –
               
               
                  pavyzdžio matavimų skaičius;
               
            
                  M
               
               
                  –
               
               
                  sukimo momentas [Nm];
               
            
                  n
               
               
                  –
               
               
                  sūkių dažnis [min– 1], kaip nurodyta 1 lentelėje;
               
            
                  P
               
               
                  –
               
               
                  galia [W];
               
            
                  
                     
               
               
                  –
               
               
                  variklio-generatoriaus naudingumo standartinis nuokrypis [%];
               
            
                  
                     
               
               
                  –
               
               
                  variklio-generatoriaus vidutinio naudingumo standartinis nuokrypis [%];
               
            
                  
                     
               
               
                  –
               
               
                  bendro išmetamo CO2 kiekio sumažėjimo standartinis nuokrypis [g CO2/km];
               
            
                  U
               
               
                  –
               
               
                  bandymo įtampa [V], kuriai esant atliekamas matavimas;
               
            
                  v
               
               
                  –
               
               
                  vidutinis transporto priemonės važiavimo greitis pagal naująjį Europos važiavimo ciklą [km/h];
               
            
                  VPe
                  
               
               
                  –
               
               
                  efektyviosios energijos sąnaudos [l/kWh], nustatytos 2 lentelėje;
               
            
                  
                     
               
               
                  –
               
               
                  apskaičiuoto išmetamo CO2 kiekio sumažėjimo jautrumas variklio-generatoriaus naudingumui.
               
            
         Graikų abėcėlės ženklai
      
      
                  Δ
               
               
                  –
               
               
                  skirtumas;
               
            
                  ηB
                  
               
               
                  –
               
               
                  bazinio kintamosios srovės generatoriaus naudingumas [%];
               
            
                  ηMG
                  
               
               
                  –
               
               
                  variklio-generatoriaus naudingumas [%];
               
            
                  
                     
               
               
                  –
               
               
                  vidutinis variklio-generatoriaus naudingumas veikimo taške i [%].
               
            
         Apatiniai indeksai
      
      Indeksas i nurodo veikimo tašką.
      Indeksas j nurodo pavyzdžio matavimo numerį.
      
                  MG
               
               
                  –
               
               
                  variklis-generatorius;
               
            
                  m
               
               
                  –
               
               
                  mechaninis;
               
            
                  RW
               
               
                  –
               
               
                  tikrosios sąlygos;
               
            
                  TA
               
               
                  –
               
               
                  tipo patvirtinimo sąlygos;
               
            
                  B
               
               
                  –
               
               
                  bazinis variantas.
               
            3.   BANDYMO SĄLYGOS
      Bandymo sąlygos turi atitikti standarte ISO 8854:2012 (1) nustatytus reikalavimus.
      4.   BANDYMO ĮRANGA
      Bandymo įranga turi atitikti standarte ISO 8854:2012 (1) nustatytas specifikacijas.
      5.   MATAVIMAS IR NAUDINGUMO NUSTATYMAS
      Variklio-generatoriaus naudingumas nustatomas pagal standartą ISO 8854:2012, išskyrus šioje dalyje nurodytus elementus.
      Tipo patvirtinimo institucijai pateikiami įrodymai, kad variklio-generatoriaus greičių sritys atitinka toliau aprašytuosius intervalus. Matavimai atliekami skirtinguose veikimo taškuose i, nustatytuose 1 lentelėje. Visuose veikimo taškuose variklio-generatoriaus srovės stipris apibrėžiamas kaip pusė vardinio srovės stiprio. Esant kiekvienam greičiui turi būti išlaikoma pastovi įtampa ir išėjimo srovė, įtampos vertė turi būti 14,3 V.
      
         1 lentelė
      
      
         Veikimo taškai
      
      
                  Veikimo taškas
                  i
               
               
                  Matavimo trukmė
                  [s]
               
               
                  Sūkių dažnis
                  ni [min– 1]
               
               
                  Dažnis
                  hi
                  
               
            
                  1
               
               
                  1 200
               
               
                  1 800
               
               
                  0,25
               
            
                  2
               
               
                  1 200
               
               
                  3 000
               
               
                  0,40
               
            
                  3
               
               
                  600
               
               
                  6 000
               
               
                  0,25
               
            
                  4
               
               
                  300
               
               
                  10 000
               
               
                  0,10
               
            Naudingumas apskaičiuojamas pagal 1 formulę.
      
         1 formulė
      
      
         
      Visi naudingumo matavimai turi būti atliekami bent penkis (5) kartus iš eilės. Apskaičiuojamas kiekvieno veikimo taško matavimų vidurkis ().
      Variklio-generatoriaus naudingumas (ηMG) apskaičiuojamas pagal 2 formulę.
      
         2 formulė
      
      
         
      Naudojant variklį-generatorių gaunama mechaninės galios ekonomija apskaičiuojama pagal 3 formulę kaip ekonomijos tikrosiomis sąlygomis (ΔPmRW) ir tipo patvirtinimo sąlygomis (ΔPmTA) skirtumas.
      
         3 formulė
      
      ΔPm = ΔPmRW – ΔPmTA
      
      Čia mechaninės galios ekonomija tikrosiomis sąlygomis (ΔPmRW) apskaičiuojama pagal 4 formulę, o mechaninės galios ekonomija tipo patvirtinimo sąlygomis (ΔPmTA) – pagal 5 formulę.
      
         4 formulė
      
      
         
      
         5 formulė
      
      
         
      čia
      
                  PRW
                  
               
               
                  :
               
               
                  galios poreikis tikrosiomis sąlygomis, t. y. 750 W;
               
            
                  PTA
                  
               
               
                  :
               
               
                  galios poreikis tipo patvirtinimo sąlygomis, t. y. 350 W;
               
            
                  ηB
                  
               
               
                  :
               
               
                  bazinio kintamosios srovės generatoriaus naudingumas, t. y. 67 %.
               
            6.   IŠMETAMO CO2 KIEKIO SUMAŽĖJIMO APSKAIČIAVIMAS
      Išmetamo CO2 kiekio sumažėjimas apskaičiuojamas pagal formulę:
      
         6 formulė
      
      
         
      čia
      
                  v
               
               
                  :
               
               
                  vidutinis transporto priemonės važiavimo greitis pagal naująjį Europos važiavimo ciklą [km/h], t. y. 33,58 km/h;
               
            
                  VPe
                  
               
               
                  :
               
               
                  efektyviosios energijos sąnaudos [l/kWh], kaip nurodyta 2 lentelėje.
                  
                     2 lentelė
                  
                  
                     Efektyviosios energijos sąnaudos
                  
                  
                              Variklio tipas
                           
                           
                              Efektyviosios energijos sąnaudos (VPe)
                              [l/kWh]
                           
                        
                              Benzininis
                           
                           
                              0,264
                           
                        
                              Benzininis turbininis
                           
                           
                              0,280
                           
                        
                              Dyzelinis
                           
                           
                              0,220
                           
                        
            
                  CF
               
               
                  :
               
               
                  perskaičiavimo koeficientas (l/100 km – g CO2/km) [gCO2/l], nurodytas 3 lentelėje.
                  
                     3 lentelė
                  
                  
                     Degalų perskaičiavimo koeficientas
                  
                  
                              Degalų rūšis
                           
                           
                              Perskaičiavimo koeficientas (l/100 km – g CO2/km) CF
                              [gCO2/l]
                           
                        
                              Benzinas
                           
                           
                              2 330
                           
                        
                              Dyzelinas
                           
                           
                              2 640
                           
                        
            7.   STATISTINĖS PAKLAIDOS APSKAIČIAVIMAS
      Bandymo metodikos matavimo rezultatų statistinės paklaidos turi būti kiekybiškai įvertintos. Kiekviename veikimo taške standartinis nuokrypis apskaičiuojamas pagal formulę:
      
         7 formulė
      
      
         
      Variklio-generatoriaus naudingumo vertės standartinis nuokrypis () apskaičiuojamas pagal 8 formulę:
      
         8 formulė
      
      
         
      Dėl variklio-generatoriaus našumo vertės standartinio nuokrypio () gaunama išmetamo CO2 kiekio sumažėjimo paklaida (). Ši paklaida apskaičiuojama pagal 9 formulę:
      
         9 formulė
      
      
         
      8.   STATISTINIS REIKŠMINGUMAS
      Turi būti įrodoma, kad kiekvieno tipo, varianto ir versijos transporto priemonės, kurioje įmontuotas variklis-generatorius, pagal 9 formulę apskaičiuoto išmetamo CO2 kiekio sumažėjimo paklaida yra ne didesnė nei viso išmetamo CO2 kiekio sumažėjimo ir minimalios Reglamento (ES) Nr. 725/2011 9 straipsnio 1 dalyje nustatytos ribos skirtumas (žr. 10 formulę).
      
         10 formulė
      
      
         
      čia:
      
                  MT
               
               
                  :
               
               
                  minimali riba [g CO2/km], t. y. 1 g CO2/km;
               
            
                  
                     
               
               
                  :
               
               
                  CO2 pataisos koeficientas dėl teigiamo variklio-generatoriaus ir bazinio kintamosios srovės generatoriaus masės skirtumo. Skaičiuojant  naudojami 4 lentelėje pateikti duomenys.
                  
                     4 lentelė
                  
                  
                     CO2 pataisos koeficientas dėl papildomos masės
                  
                  
                              Degalų rūšis
                           
                           
                              CO2 pataisos koeficientas dėl papildomos masės ()
                              [g CO2/km]
                           
                        
                              Benzinas
                           
                           
                              0,0277 · Δm
                           
                        
                              Dyzelinas
                           
                           
                              0,0383 · Δm
                           
                        
            4 lentelėje Δm – papildoma masė, nes transporto priemonėje įrengtas variklis-generatorius. Tai teigiamas variklio-generatoriaus masės ir bazinio kintamosios srovės generatoriaus masės skirtumas. Bazinio kintamosios srovės generatoriaus masė – 7 kg.
      9.   TRANSPORTO PRIEMONĖS, KURIOSE NUMATOMA ĮMONTUOTI VARIKLĮ-GENERATORIŲ
      Tipo patvirtinimo institucija tvirtina išmetamo CO2 kiekio sumažėjimą remdamasi bazinio kintamosios srovės generatoriaus ir variklio-generatoriaus matavimais, atliktais pagal šiame priede nustatytą metodiką. Jei išmetamo CO2 kiekio sumažėjimas nesiekia 9 straipsnio 1 dalyje nustatytos ribos, taikoma Reglamento (ES) Nr. 725/2011 11 straipsnio 2 dalies antra pastraipa.
      
         (1)  ISO 8854:2012 Kelių transporto priemonės. Kintamosios srovės generatoriai su reguliatoriais. Bandymo metodai ir bendrieji reikalavimai.
      Nuoroda ISO 8854:2012, paskelbta 2012 m. birželio 1 d.